**SÕLTUMATU VANDEAUDIITORI KINDLUSTANDVA TÖÖVÕTU ARUANNE**

Äriregistrile

Vastavalt riigivaraseaduse §-le 52 oleme kontrollinud Tartu Linnavalitsuse ja Kultuuriministeeriumi poolt ühiselt asutatavale Sihtasutusele Tartu Kunstimuuseum üle antava mitterahalise sissemakse (põhivara) väärtuse hindamist põhjendatud kindlustandva töövõtuna audiitortegevuse seaduse tähenduses.

Mitterahaline sissemakse teostatakse mitterahalise sissemakse teostajatele kuuluvate põhivaradega (Turvatehnika ja videovalve süsteemid jääkmaksumusega 1 384,58 eurot ja lõpetamata ehitused jääkmaksumusega 29 166.67 eurot).

Asutatavale Sihtasutusele Tartu Kunstimuuseum üle antava mitterahalise sissemakse harilikuks väärtuseks hindas hindamiskomisjon koosseisus Johanna Hoffmann (Tartu Kunstimuuseumi direktor), Jaanika Peebo (Tartu Kunstimuuseumi haldus- arendusjuht), Heli Kuusk (raamatupidaja), Jaana Tulk (Kultuuriministeeriumi varahaldusnõunik) 30 551,25 eurot, mille kohta on koostatud kirjalik hindamisaruanne. Mitterahalise sissemakse hindamisel kasutati hariliku väärtuse meetodit.

Hinnatava vara hariliku väärtuse hindamise õigsuse eest on vastutav hindamiskomisjon.

**Juhtkonna kohustused mitterahalise sissemakse väärtuse hindamisel**

Juhtkonna kohustuseks on korraldada hindamine vastavalt riigivara seaduse §-le 52 lõige 1,punkt 6 veendumaks, et mitterahalise sissemakse harilik väärtus vastab hindamisaruandes toodule, kusjuures arvamus ei tohi riigivara võõrandamise otsuse tegemise ajal olla vanem kui kuus kuud.

**Vandeaudiitori kohustus**

Vastavalt riigivaraseadusele on meie kohustuseks kontrollida mitterahalise sissemakse väärtuse hindamist ja avaldada arvamust, kas mitterahalise sissemakse harilik väärtus vastab hindamisaruandes toodule, kusjuures arvamus ei tohi riigivara võõrandamise otsuse tegemise ajal olla vanem kui kuus kuud.

Viisime oma töö läbi kooskõlas rahvusvahelise kindlustandvate teenuste standardiga (Eesti) 3000 (muudetud) “Kindlust andvad töövõtud, mis on muud kui möödunud perioodide finantsinformatsiooni auditid või ülevaatused".

Meie audiitorühing kohaldab Rahvusvahelist kvaliteedikontrolli standardit (Eesti) 1 (täiendatud) .

Me oleme Tartu Linnavalitsusest ja Kultuuriministeeriumist sõltumatud kooskõlas kutseliste arvestusekspertide eetikakoodeksiga (Eesti) (eetikakoodeks (EE)), ja oleme täitnud oma muud eetikaalased kohustused vastavalt eetikakoodeksi (EE) nõuetele.

Meie aruanne on koostatud eespool nimetatud kuupäeval läbi viidud hindamise kohta. Meie töö tugineb eeldusel, et kogu meile esitatud informatsioon on korrektne, kõikehõlmav ning mitte ühtegi parandust, muudatust ega täiendust ei ole dokumentidesse tehtud pärast nende meile esitamist.

**Arvamus**

Meie arvates vastab nimetatud mitterahaline sissemakse riigivaraseaduse §-s 52 toodud nõuetele ja selle harilik väärtus summas 30 551,25 eurot vastab hindamisaruandes toodule, kusjuures arvamus ei ole riigivara võõrandamise otsuse tegemise ajal olnud vanem kui kuus kuud.

/Allkirjastatud digitaalselt/

Enn Leppik
Vandeaudiitor nr 57
Audiitorbüroo ELSS OÜ
Vanemuise 21a, Tartu linn, Tartu maakond
10.12.2023